CELEX: 32021D1743
Language: bg
Date: 2021-09-28 00:00:00
Title: Решение (ЕС) 2021/1743 на Съвета от 28 септември 2021 година относно позицията, която трябва да се заеме от името на Европейския съюз в рамките на Регионалния управителен комитет на Транспортната общност по отношение на създаването на Технически комитет по воден транспорт и мултимодалност

1.10.2021   
               
               
                  BG
               
               
                  Официален вестник на Европейския съюз
               
               
                  L 348/27
               
            
         РЕШЕНИЕ (ЕС) 2021/1743 НА СЪВЕТА
         от 28 септември 2021 година
         относно позицията, която трябва да се заеме от името на Европейския съюз в рамките на Регионалния управителен комитет на Транспортната общност по отношение на създаването на Технически комитет по воден транспорт и мултимодалност
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 91 и член 100, параграф 2 във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Договорът за създаване на Транспортната общност (ДТО) беше сключен от името на Съюза с Решение (ЕС) 2019/392 на Съвета (1) и влезе в сила на 1 май 2019 г.
                  
               
                     (2)
                  
                  
                     Регионалният управителен комитет беше създаден с ДТО, за да администрира и осигурява правилното му прилагане. Съгласно член 26 от ДТО Регионалният управителен комитет трябва да приема решения за създаване на технически комитети.
                  
               
                     (3)
                  
                  
                     Техническите комитети могат да дават предложения в своята сфера на отговорност, по които Регионалният управителен комитет да вземе решение. Техническите комитети се състоят от представители на договарящите страни по ДТО. Всяка държава — членка на Съюза може да участва като наблюдател.
                  
               
                     (4)
                  
                  
                     Регионалният управителен комитет скоро ще приеме решение за създаване на Технически комитет по воден транспорт и мултимодалност.
                  
               
                     (5)
                  
                  
                     Създаването на Техническия комитет по воден транспорт и мултимодалност ще подпомогне постигането на целта на ДТО, а именно създаването на Транспортна общност в автомобилния и железопътния транспорт, транспорта по вътрешни водни пътища и морския транспорт, както и развитието на транспортната мрежа между Съюза и договарящите страни от Югоизточна Европа.
                  
               
                     (6)
                  
                  
                     Техническият комитет по воден транспорт и мултимодалност следва да има за цел да разглежда критичните въпроси в областта на водния транспорт, който включва морски въпроси, вътрешни водни пътища и пристанища, както и да разглежда аспектите на мултимодалността, и да насърчава ефективното използване на такъв транспорт.
                  
               
                     (7)
                  
                  
                     Целесъобразно е да се установи позицията, която трябва да се заеме от името на Съюза в рамките на Регионалния управителен комитет относно създаването на Технически комитет по воден транспорт и мултимодалност, тъй като такова решение е необходимо за изпълнението на ДТО и ще бъде обвързващо за Съюза,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза в рамките на Регионалния управителен комитет, създаден по силата на Договора за Транспортната общност по отношение на създаването на технически комитет по воден транспорт и мултимодалност, се основава на проекта на решение на Регионалния управителен комитет (2).
            Представителите на Съюза в Регионалния управителен комитет могат да договарят незначителни промени в проекторешението без допълнително решение на Съвета.
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 28 септември 2021 година.
            
               
                  За Съвета
               
               
                  Председате
               
               S. KUSTEC
            
         
         
            (1)  Решение (ЕС) 2019/392 на Съвета от 4 март 2019 г. за сключване, от името на Европейския съюз, на Договора за създаване на Транспортната общност (ОВ L 71, 13.3.2019 г., стр. 1).
         
            (2)  Виж документ SТ 11514/21 на http://register.consilium.europa.eu.